OpenLLM-France/wikimedia huggingface dataset:
# Universitat Antonio de Nebrija

La Universitat Antonio de Nebrija és una universitat privada amb seu a Madrid. El seu nom ret homenatge a Antonio de Nebrija. Va obtenir el seu ple reconeixement oficial per l'aprovació de la Llei 23/95 de 17 de juliol (BOE de 18 de juliol de 1995).

## Campus

* Campus Nebrija Madrid-Princesa: És un edifici històric edificat el 1906 com centre electrotècnic de l'exèrcit, havent estat posteriorment seu de l'Arxiu Històric Militar fins a la seva transformació en Campus de la Universitat de Antonio de Nebrija. S'hi estudien els graus que pertanyen a les facultats de Comunicació i Arts, Ciències Socials i Llengues i Educació. A més conté el Centre d'Estudis Hispànics, la Nebrija Bussiness School, institució en la formació empresarial. També s'hi imparteixen la majoria dels màsters oferts.
* Campus Dehesa de la Villa: Prop de la Ciutat Universitària de Madrid, conté la Escola Politècnica Superior i d'Arquitectura.
* Campus La Berzosa: Situat a la localitat d'Hoyo de Manzanares, a la rodalia de la ciutat. S'empra com a centre administratiu i certs actes institucionals.
* Centre Universitari San Rafael-Nebrija: Situat al Passeig de l'Havana de Madrid, hi conté els estudis relacionats amb la branca de la Salut, formant-ne part de les pròpies instal·lacions de l'Hospital San Rafael.

## Serveis

* Residències: La Universitat ofereix 346 plaçes en residències universitàries (Augustinus-Nebrija, Nebrija-Chamberí, y Nebrija-Corazonistas), i a més hi acullen estudiants d'altres facultats de Madrid.
* Global Campus Nebrija: Aquesta secció de la Universitat es dedica a coordinar qualsevol titulació que es troba disponible per cursar-se online o semipresencial.
* Fundació Antonio de Nebrija: Fundació privada de caràcter cultural i docent promou la concessió de beques i premis de recerca, la convocatòria de fòrums, actes acadèmics, conferències i congressos, així com al desenvolupament d'activitats universitàries, culturals i socials.

## Referències

* ↑ Superior, Espacio Madrileño de Enseñanza. «Universidad Antonio de Nebrija - Legislación» (en castellà). [Consulta: 7 gener 2018].
* ↑ Nebrija, INTE-Universidad. «Universidad Nebrija. Cómo llegar» (en castellà). [Consulta: 7 gener 2018].
* ↑ Nebrija, INTE-Universidad. «Residencias Nebrija, Madrid, España». [Consulta: 7 gener 2018].
* ↑ Nebrija, INTE-Universidad. «Global Campus Nebrija : Metodología, Universidad Nebrija.». Arxivat de l'original el 2018-01-08. [Consulta: 7 gener 2018].
* ↑ Nebrija, INTE-Universidad. «Universidad Nebrija. Cómo llegar a la Fundación Nebrija» (en castellà). [Consulta: 7 gener 2018].

## Enllaços externs

* Pàgina web oficial
# Lagidium wolffsohni

Lagidium wolffsohni és una espècie de mamífer rosegador de la família dels xinxíl·lids. Viu a l'Argentina i Xile. El seu hàbitat natural són els afloraments rocosos de les zones muntanyoses, a altituds de fins a uns 4.000 msnm. Està amenaçada per la caça.
Aquest tàxon fou anomenat en honor del zoòleg britànic John A. Wolffsohn, que escrigué diversos articles sobre les viscatxes.

## Referències

* ↑ Ojeda, R.; Bidau, C. Lagidium wolffsohni. UICN 2008. Llista Vermella d'espècies amenaçades de la UICN, edició 2008, consultada el 23 gener 2015.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 449. ISBN 978-0801893049.
* ↑ «Yorkshire People who settled in Chile» (en anglès). Yorkshire Roses - Transplanted. [Consulta: 23 gener 2015].
# Revolta de la Província de Liang

La Revolta de la Província de Liang del 184 al 189 va començar com una insurrecció dels qiang contra la Dinastia Han en la província occidental de Liang (涼州) del segle ii EC, però aviat els yuezhi menors i els rebels Han simpatitzants es van unir a la causa de lluitar pel control de la província que era lluny de l'autoritat central. Aquesta revolta, la qual va anar poc després de la Rebel·lió dels Turbants Grocs, va ser part d'una sèrie de disturbis que van portar al declivi i final caiguda de la Dinastia Han. Tot i rebre una atenció relativament escassa en les mans dels historiadors tradicionals, la revolta no obstant va tenir una importància duradora, ja que eliminà el poder xinès han en el Al nord-oest i preparà el terreny perquè vingueren una sèrie d'estats no-xinesos-han en els segles següents.

## Referències

* ↑ de Crespigny (1989), Zhongping 2: Q
* ↑ de Crespigny (1989), Zhongping 5: O
* ↑ de Crespigny (1984), p. 150
* ↑ Haloun, p. 119
* ↑ de Crespigny (1984), p. 146
# Philipp Nicolai

Philipp Nicolai (Mengeringhausen, Hesse, 10 d'agost de 1556 - Hamburg, 26 d'octubre de 1608), teòleg alemany, pastor luterà, poeta i reconegut compositor d'himnes (textos). Dos d'ells famosos: "Wachet auf, ruft uns die Stimme" i "Wie schön leuchtet der Morgenstern".

## Biografia

Era fill d'un pastor luterà. Va estudiar teologia a les universitats d'Erfurt i Wittenberg (1575-1579), i va arribar a ser pastor de confessió luterana. Era una època de guerres religioses a Europa, i diverses vegades va haver de fugir i ocultar-se en la seva congregació. Era escriptor teològic i defensor de la teologia luterana, per això s'oposava als calvinistes. En 1588 va ser triat pastor en Altwildungen, en 1596 en Unna, Westfàlia, i en 1601 a Hamburg.
Mentre exercia com a pastor a Westfàlia, a la fi de 1597 la plaga va infectar a 1.300 dels seus feligresos i per confortar-los, va escriure una sèrie de meditacions conegudes com a Freudenspiegel que han arribat a ser molt famoses.

## Enllaços externs

* Ressenya biogràfica Arxivat 2007-09-30 a Wayback Machine. en el lloc de la Evangelischen Landeskirche in Württemberg (en alemany)
* Els seus himnes més coneguts Arxivat 2007-09-30 a Wayback Machine. en Cyberhymnal.com (anglès i alemany)
* Ressenya biogràfica en The Hymns and Carols of Christmas (en anglès)
# Biology Letters

Biology Letters és una revista científica revisada per experts publicada per la Royal Society. Se centra en la publicació ràpida d'articles de recerca, revisions i articles d'opinió curts i d'alta qualitat en l'àmbit de les ciències biològiques. De mitjana, passen 24 dies entre l'enviament d'un article a Biology Letters i la primera decisió sobre la seva publicació. Fins al 2005 fou un suplement a Proceedings of the Royal Society B: Biological Sciences, abans de convertir-se en una revista a part. Al principi tenia una periodicitat trimestral, després bimestral i, des del 2013, mensual. Des de principis del 2020 és una revista exclusivament en línia.

## Referències

* ↑ «Frequently asked questions | Biology Letters» (en anglès). [Consulta: 3 març 2016].
# Demetri Púgil

Demetri Púgil (en llatí Demetrius, en grec Δημητριος) fou un escriptor gec esmentat com l'autor d'una obra titulada περί διαλέκτου que probablement va escriure sobre Homer.

## Referències

* ↑ Commentarii in Diogenem Laertium: Isaaci Casauboni notae atque Aegidii Menagii observationes et emendationes in Diogenem Laertium : addita est Historia mulierum philosopharum ab eodem Menagio scripta. 1. Koehler, 1830, p. 663.
* ↑ Diogenes Laertius. De vitis, dogmatibus et apophtegmatibus clarorum philosophorum libri X, 1708, p. 225.
# Asenati Taylor

Asenati Lole-Taylor (Samoa, 1962), coneguda com a Asenati Taylor, és una política neozelandesa i diputada de la Cambra de Representants de Nova Zelanda des de les eleccions de 2011. És membre de Nova Zelanda Primer.

## Inicis

Taylor va néixer a Samoa el 1962 i va immigrar a Nova Zelanda quan tenia 17 anys. Va estudiar a la Universitat d'Auckland i va treballar pel Ministeri de Justícia entre 1987 i 1996. Treballà per un servei del govern neozelandès per a rehabilitar drogoaddictes entre 1996 i 1997. Entre el 1997 i 1999 treballà pel Departament de Salut Pública d'Auckland i entre el 2000 i 2006 pel consell de la ciutat d'Auckland. A més, treballà pel Ministeri de Correccions entre 2006 i 2011.
Fou candidata pel Partit Laborista per a la circumscripció electoral de Tamaki-Maungakiekie en les eleccions locals de 2007 a Auckland.

## Diputada

Parlament de Nova Zelanda :
| Anys | Leg. | Circumscripció | Llista | Partit |
| 2011-actualitat | 50 | Llista | 8 | NZ Primer |
En les eleccions generals de 2008 Taylor fou candidata per Nova Zelanda Primer en la circumscripció electoral de Maungakiekie on quedà en sisè lloc d'onze candidats amb l'1,85% del vot. Al no passar la barrera electoral del 5% el seu partit, Taylor no fou elegida. Es trobava setena en la llista electoral de Nova Zelanda Primer.
Per a les eleccions de 2011 fou candidata a Manukau East. Allí quedà en tercer lloc amb el 3,97% del vot. Al rebre el 6,59% del vot el seu partit i trobar-se vuitena en la llista electoral, Taylor fou elegida com a diputada de llista.

## Vida personal

Taylor està casada i té tres fills.

## Referències

* 1 2 3 (anglès) «Asenati Lole-Taylor – List member, NZ First Arxivat 2013-03-20 a Wayback Machine.». Parlament de Nova Zelanda. [Consulta: 29/06/2013.]
* ↑ (anglès) «Asenati Lole-Taylor Arxivat 2013-02-09 a Wayback Machine.». Nova Zelanda Primer. [Consulta: 29/06/2013.]
* ↑ (anglès) «Newsroom: 23 September - 29 September». Eventpolynesia.com. [Publicació: 29/09/2007.] [Consulta: 30/06/2013.]
* ↑ (anglès) «Official Count Results -- Maungakiekie» (2008). Comissió Electoral. [Consulta: 30/06/2013.]
* ↑ (anglès) «Official Count Results -- Overall Status» (2008). Comissió Electoral. [Consulta: 30/06/2013.]
* ↑ (anglès) «Official Count Results -- Manukau East» (2011). Comissió Electoral. [Consulta: 30/06/2013.]
* ↑ (anglès) «Official Count Results -- Overall Status» (2011). Comissió Electoral. [Consulta: 30/06/2013.]
* ↑ (anglès) «Official Count Results -- Successful Candidates» (2011). Comissió Electoral. [Consulta: 30/06/2013.]
* ↑ (anglès) Levy, Danya; Wall, Tony: «New Zealand First back from wilderness with eight MPs». Stuff.co.nz. [Publicació: 27/11/2011.] [Consulta: 30/06/2013.]

## Vegeu també

* Nova Zelanda Primer

## Enllaços externs

* (anglès) Informació sobre Asenati Taylor a la pàgina web del Parlament de Nova Zelanda Arxivat 2013-03-20 a Wayback Machine.
* (anglès) Informació sobre Asenati Taylor a la pàgina web de Nova Zelanda Primer Arxivat 2013-02-09 a Wayback Machine.
# Uichiro Hatta

Uichiro Hatta, és un exfutbolista japonès.

## Selecció japonesa

Uichiro Hatta va disputar 2 partits amb la selecció japonesa.

## Enllaços externs

* Japan National Football Team Database
# Trézény

Trézény (en bretó Trezeni) és un municipi francès, situat a la regió de Bretanya, al departament de Costes del Nord. L'any 1999 tenia 272 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 193 | 187 | 198 | 220 | 304 | 272 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Jean-Yves Unvoas | |
# Demetri de Súnion

Demetri de Súnion (grec antic: Δημήτριος, llatí: Demetrius) fou un filòsof cínic grec nascut a Súnion, educat a l'escola de sofistes de Rodi i amic íntim del metge Antífil.
Es diu que va viatjar pel Nil per veure les piràmides i l'estàtua de Memnó. Va viure bona part de la seva vida a Corint, on es va fer famós com a mestre de filosofia cínica i es va oposar a Apol·loni de Tíana, segons Filòstrat d'Atenes. Va viure al segle i entre els regnats de Calígula i el de Domicià.
Era un home franc que no tenia escrúpols a criticar i censurar fins i tot als més poderosos si pensava que ho mereixien, i per això va ser enviat a l'exili, on conservà la mateixa noblesa i independència malgrat la seva pobresa i els patiments per què passà. Un dia es va trobar amb Vespasià, a qui no va mostrar gens de respecte, però l'emperador no el va castigar i es va limitar a dir-li «gos». L'esmenten Sèneca, Suetoni, Tàcit i Llucià de Samosata.

## Referències

* ↑ 35.Demetrius of Sunium a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 971
# Peñaflor de Hornija

Peñaflor de Hornija és un municipi de la província de Valladolid a la comunitat autònoma espanyola de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 497 | 506 | 420 | 415 |
# Miquel Moragas

Miquel Moragas és el nom dels següents personatges:
* Miquel Moragas i Font (Premià de Mar, 1874 - Argentona, 1936) alcalde de Premià de Mar
* Miquel Moragas i Pons (Barcelona, 1912 - 1993), porter d'hoquei sobre patins, entrenador, àrbitre i dirigent esportiu català
* Miquel Moragas i Ricart (Barcelona, 1842 - Ídem, 1916) escenògraf català
* Miquel de Moragas i Spà (Barcelona, 1943) catedràtic català
# Cursor

* Per a altres significats, vegeu «Cursor (desambiguació)».
El cursor és un indicador visual de posició. En el camp de la informàtica, s'anomena així el punter del ratolí, que sovint pren la forma d'una petita fletxa, quan es treballa en entorns visuals, i que indica la posició relativa del ratolí dins el monitor. En entorns de text apareix en forma de barra vertical o horitzontal, o de bloc quadrat, sovint intermitent, que indica la posició que ocuparà el proper caràcter que s'escriurà.

## Punter

El punter o la busca és el cursor del ratolí de l'ordinador tal com apareix a la pantalla, en una interfície gràfica d'usuari. En moure el dispositiu, el punter es desplaça per la pantalla i permet a l'usuari interaccionar amb diferents icones o enllaços mitjançant pulsacions dels botons.
El terme punter s'originà perquè els més habituals tenen forma d'una punta de fletxa de color blanc. Diversos programes permeten canviar aquesta aparença, de manera que aparegui una barra, un dibuix o fins i tot una animació. Sovint el punter canvia de forma en desplaçar-se per sobre de zones de la pantalla on pot clicar o activar una ordre. Per exemple, a la Viquipèdia apareix de diferent manera quan passa per sobre de text que es pot seleccionar que quan està sobre el fons blanc o sobre una imatge.
Viccionari
# Trézilidé

Trézilidé (en bretó Trezilide) és un municipi francès, situat a la regió de Bretanya, al departament de Finisterre. L'any 2006 tenia 267 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 308 | 272 | 262 | 213 | 214 | 224 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Michel Morvan | |
| 2008- | Danielle Philippe | |
# La cara de Barcelona

La Cara de Barcelona (també anomenada el Cap de Barcelona) és una escultura de grans dimensions de l'artista gràfic i escultor nord-americà Roy Lichtenstein, realitzada en col·laboració amb l'escultor extremeny Diego Delgado Rajado. Es va construir en una època en què la ciutat estava experimentant un canvi radical en infraestructures i decoració urbana per tal de rebre els Jocs Olímpics del 92.
L'obra està situada al passeig de Colom de Barcelona, a prop de l'edifici de Correus i Telègrafs, i és perfectament visible gràcies als seus 15 metres d'altura i 6 d'amplada. L'obra va ser realitzada amb vuit peces prefabricades de pedra artificial, grapes d'acer inoxidable i un revestiment de ceràmica, sumant un total de 90 tones. Pertany a una sèrie de rostres del mateix autor titulada Brushstrokes (pinzellades). Està dissenyada com unes grans pinzellades que formen un rostre sobre un fons de punts cromàtics vermells disposats en relleu i coberts amb mosaic, com a homenatge a aquest element del modernisme català. Els fonts de punts vermells emmarquen l'obra en el moviment conegut com a pop art.

## Referències

* ↑ «Cara de Barcelona». Catalunya.com. [Consulta: 21 abril 2015].
* ↑ «TOT PASSEJANT: El Cap de Barcelona de Roy Liechtestein». modernistespuntcom. [Consulta: 21 abril 2015].
* ↑ «Cara de Barcelona, Roy Lichtenstein». Barcelona Turisme. [Consulta: 21 abril 2015].

## Vegeu també

* Art públic de Barcelona

## Enllaços externs

* Pàgina oficial de la fundació Roy Lichtenstein Arxivat 2012-05-07 a Wayback Machine.

## Bibliografia

* Capó, Jaume i Catasús, Aleix. Barcelona Esculturas. Ediciones Polígrafa-Ayuntamiento de Barcelona, 2001. ISBN 84-343-0979-3.
# Resolució 493 del Consell de Seguretat de les Nacions Unides

La Resolució 493 del Consell de Seguretat de les Nacions Unides, fou aprovada el 23 de novembre de 1981, va considerar un informe del Secretari General de les Nacions Unides sobre la Força de les Nacions Unides d'Observació de la Separació. El Consell va observar els seus esforços per establir una pau duradora i justa a l'Orient Mitjà, però també va expressar la seva preocupació per l'estat de tensió vigent a la zona.
La resolució va demanar a les parts implicades que implementessin de manera immediata Resolució 338 (1973), va renovar el mandat de la Força d'Observadors durant uns altres sis mesos fins al 31 de maig de 1982 i va demanar al Secretari General que enviés un informe sobre la situació al final d'aquest període.
La resolució es va aprovar amb 14 vots a cap; la República Popular de la Xina no va participar en la votació.

## Vegeu també

* Llista de resolucions del Consell de Seguretat de les Nacions Unides 401 a la 500 (1976 - 1982)

## Enllaços externs

* PDF Text de la Resolució a UN.org
# Peñalba

«Peñalba» té aquests significats:
* Peñalba (castellà) o Penyalba (català), municipi aragonès a la província d'Osca i enquadrat a la comarca dels Monegres
* Peñalba de Ávila, municipi de la província d'Àvila a la comunitat autònoma de Castella i Lleó
# Miquel Montserrat de Guardiola i de Terrades
## Biografia

Miquel Guardiola va néixer al segle xvi, probablement a Barcelona. Donzell, Doctor en dret civil i eclesiàstic, Catedràtic de Cànons, i Jutge de l'Audiència entre 1584 i 1598. Va ser nomenat rector de la Universitat de l'Estudi General, càrrec que va exercir entre el 20 de setembre de 1572 i el 31 de juliol de 1574 i després va ser conseller del rector entre 1574 i 1576.
L'any 1579 deixà la docència per dedicar-se a la carrera de l'administració reial. Fou jutge de l'Audiència entre 1584 i 1598, i el 1598 fou nomenat Regent del Consell d'Aragó. Ocupant aquest càrrec assistí a les Corts de Barcelona de l'any 1599 com a representant del braç reial i en la solemne cloenda del qual fou ascendit a la categoria de noble el dia 13 de juliol.
Va morir a finals del segle XVI o a principis del segle xvii.

## Referències

* ↑ Morales Roca, Francisco. "Prelados, abades mitrados, dignidades capitulares y caballeros de las órdenes militares habilitados por el Brazo Eclesiástico en las Cortes del Principado de Cataluña, Dinastías de Trastámara y de Austria, Siglos XV y XVI : 1410-1599". Madrid: Hidalguia, 1999. 227 p. 224. Disponible a: Google Books. (Consulta: 13 de febrer de 2015)

## Publicacions

* Guardiol Terrades, Miquel Montserrat. Memoriale in iure pro nobili D.D. Monserrato de Guardiola in Supremo Aragonum Consilio Regente meritissimo. Barcinone: s.n., 1599. Disponible a: CCPBC Catàleg Col·lectiu del Patrimoni Bibliogràfic de Catalunya.

## Bibliografia

* Fernández Luzón, Antonio. "La Universidad de Barcelona en el siglo XVI". Barcelona: Publicacions i Edicions de la Universidad de Barcelona, 2005. 342 p. Disponible a: Catàleg de les biblioteques de la UB
* Morales Roca, Francisco. "Prelados, abades mitrados, dignidades capitulares y caballeros de las órdenes militares habilitados por el Brazo Eclesiástico en las Cortes del Principado de Cataluña, Dinastías de Trastámara y de Austria, Siglos XV y XVI : 1410-1599". Madrid: Hidalguia, 1999. 227 p. Disponible a: Catàleg de les biblioteques de la UB

## Enllaços externs

* Registre d'autoritat de Miquel Montserrat de Guardiola i de Terrades Arxivat 2015-02-13 a Wayback Machine.. Catàleg d'autoritats de la UB. (Consulta: 13 de febrer de 2014).
# Còssids

Els còssids (Cossidae), o arnes de la fusta, són una família de lepidòpters glossats del clade Ditrysia de distribució cosmopolita. Inclou moltes espècies amb grans erugues i papallones amb una envergadura de 9 a 24 cm.
Diversos autors han inclòs o exclòs altres famílies, com les Dudgeoneidae, Metarbelidae, Ratardidae, solament algunes de les quals es mantenen en recents classificacions. La família inclou a les arnes de les catifes. Moltes de les erugues tenen olors desagradables; i ataquen la fusta. La "bruixa" (Endoxyla leucomochla), és una de les 87 espècies de còssids d'Austràlia.
Les erugues d'algunes espècies poden trigar més de tres anys a madurar, i les seves pupes estan en túnels. Els adults de vegades tenen ales llargues i estretes, generalment color cendres.

## Subfamílies

Els còssids inclouen 971 espècies; repartides en 11 subfamílies:
* Subfamília Catoptinae
* Subfamília Chilecomadiinae
* Subfamília Cossinae
* Subfamília Cossulinae
* Subfamília Hypoptinae
* Subfamília Mehariinae
* Subfamília Politzariellinae
* Subfamília Pseudocossinae
* Subfamília Ratardinae (disputat)
* Subfamília Stygiinae
* Subfamília Zeuzerinae

## Referències

* ↑ van Nieukerken et al. «Order Lepidoptera Linnaeus, 1758. In: Zhang, Z.-Q. (Ed.) Animal biodiversity: An outline of higher-level classification and survey of taxonomic richness». Zootaxa, 2011, pàg. 212–221.
* ↑ «BioLib - Cossidae» (en anglès). [Consulta: 11 abril 2024].
# Toshima

Toshima (豊島区, Toshima-ku) és un dels 23 barris especials de Tòquio (区, ku) que conformen Tōkyō, al Japó. El districte es va fundar el 15 de març de 1947. La població del districte és de 252 011 habitants per a una superfície de 13,01 km² (2005).
Encara que la meitat de l'àrea del barri és residencial, a causa de l'activitat comercial de la resta, principalment del districte d'Ikebukuro, la població flotant ascendeix a 430.000 persones.
El barri va aconseguir un pic de població de 370.000 habitants el 1965, després ha baixat constantment. Toshima és considerat el barri més internacional de Tòquio, ja que té la més gran colònia estrangera en la metròpolis: 15.500 persones, de les quals 56 % són d'origen xinès, 20 % coreà, i la resta d'altres nacionalitats.
Originalment, Toshima estava format per quatre llogarets, adjacents a l'antiga ciutat de Tòquio: Sugamochō, Nishi-sugamochō, Takadachō, i Nagasakichō. El creixement de Toshima va ser impulsat per la construcció de diverses línies fèrries durant l'era Meiji i el període Taisho. La varietat més popular de sakura o cirerer japonès, Somei Yoshino, és originària d'antic llogaret Somei ara part integral de Toshima.

## Barris

* Ikebukuro
* Senkawa
* Komagome
* Sugamo

## Transport
### Tren

* JR East :
** Línia Saikyō
** Línia Shōnan-Shinjuku
** Línia Yamanote
* Seibu
** Línia Ikebukuro
* Tōbeguda
** Línia Tōjō
* Toei
** Línia Mita
** Toden Arakawa (tramvia)
* Tòquio Metro
** Línia Fukutoshin
** Línia Namboku
** Línia Marunouchi
** Línia Hiūrakuchō
* Zona comercial Sugamo Jizodori.
* Oficina central del barri.
* Somei Yoshino sakura, planta nativa de Toshima.

## Enllaços externs

* ((japonès)) Lloc oficial de Toshima-ku Arxivat 2006-05-12 a Wayback Machine.
# La duquessa

La duquessa (títol original en anglès, The Duchess) és una pel·lícula de drama històric de 2008 dirigida per Saul Dibb, que va coescriure el guió amb Jeffrey Hatcher i Anders Thomas Jensen, basada en el llibre de 1998 Georgiana, Duchess of Devonshire d'Amanda Foreman, sobre l'aristòcrata anglesa Georgiana Cavendish de finals del segle XVIII. Va ser una avantpassada de Diana, princesa de Gal·les, de qui prové la cita "Hi havia tres persones en el seu matrimoni" al cartell promocional. S'ha doblat al català central i al valencià.
La duquessa es va estrenar el 8 de setembre de 2008 al Regne Unit. La pel·lícula va rebre crítiques generalment positives. Va guanyar l'Oscar al millor disseny de vestuari i va ser nominada al millor disseny de producció als 81ns premis de l'Acadèmia.

## Referències

* ↑ «La duquessa». ésAdir. [Consulta: 4 agost 2023].
* ↑ «La Duquessa». À Punt, 13-03-2022. [Consulta: 4 agost 2023].
* ↑ McClintock, Pamela (31 March 2008). «2008 awards season shaping up». Variety.
* ↑ «Knightley stars at Duchess launch». BBC News, 03-09-2008.
* ↑ «The Duchess - Rotten Tomatoes» (en anglès), 19-09-2008. [Consulta: 4 agost 2023].
* ↑ «And The Nominees Are...». Perez Hilton, 22-01-2009. Arxivat 3 de febrer 2009 a Wayback Machine.